open-index/open-wikipedia-markdown huggingface dataset:
Αντρέι Β΄ του Βλαντίμιρ

Ο **Αντρέι Β΄ Γιαροσλάβιτς**, ρωσ. Андрей Ярославич (π. 1222 - 1264) από τον Οϊκο των Ρουρικιδών ήταν μεγάλος πρίγκιπας του Βλαντίμιρ (1249-52). Διαδέχθηκε τον θείο του Σβιατοσλάβ Γ΄ ως μέγας πρίγκιπας του Βλαντίμιρ το 1249. Τρία έτη μετά αμφισβήτησε τους Μογγόλους, που τον εκτόπισαν από τη Ρωσία.

## Βιογραφία
Ήταν ο τρίτος γιος τού Γιαροσλάβ Β΄ μεγάλου πρίγκιπα τού Βλαντίμιρ και της Φεντοσία (Θεοδοσίας), κόρης του Ιγκόρ Γκλεμπόβιτς πρίγκιπα του Ριαζάν.

Το 1240 οι Νοβγκοροντιανοί εκτόπισαν τον δευτερότοκο αδελφό του Αλέξανδρο Νιέφσκι από την πόλη και ζήτησαν από τον Γιαροσλάβ Β΄ να τους στείλει κυβερνήτη. Εστάλη ο Αντρέι στους δύστροπους πολίτες, αλλά μετά από λίγους μήνες έφυγε. Όταν οι Τεύτονες Ιππότες επιτέθηκαν στην πόλη, ο Γιαροσλάβ Β΄ έστειλε πάλι τον Αντρέι με στρατό για βοήθεια. Το 1242 ο Αντρέι ένωσε τις δυνάμεις τού Σούζνταλ με αυτές τού Αλεξάνδρου και έδρασε στη Μάχη επί του Πάγου.

Το 1247 απεβίωσε ο πατέρας του και οι δύο αδελφοί μετέβησαν στο Καρακόρουμ στη Μογγολία, όπου ο Αντρέι ορίστηκε μεγάλος πρίγκιπας του Βλαντίμιρ από τον Γκουγιούκ χαν. Δύο έτη μετά επέστρεψαν στο Βλαντίμιρ και βρήκαν την πρωτεύουσα να έχει καταληφθεί από τον τέταρτο αδελφό τους Μιχαήλ harobrit (γενναίο). Αλλά μερικούς μήνες μετά σε μάχη με τους Λιθουανούς, ο Μιχαήλ σκοτώθηκε.

Μόλις ανέβηκε στον χρυσό θρόνο των προγόνων του, ο Αντρέι αποφάσισε να διεκδικήσει κάποια ανεξαρτησία από την Ορδή. Νυμφεύτηκε την κόρη τού Ντανίλο πρίγκιπα της Γαλικίας, ορκισμένου εχθρού των Μογγόλων. Το επόμενο έτος ο θείος του Σβιατοσλάβ Γ΄, προσβεβλημένος που ο Αντρέι τον εκτόπισε, μετέβη στην Ορδή για να πάρει τον θρόνο. Τον ακολούθησε και ο Αλέξανδρος, που κατηγόρησε τον Αντρέι ότι ιδιοποιήθηκε μέρος της εισφοράς προς την Ορδή. Ο χάνος έστειλε αποστολή, που επιτέθηκε και νίκησε τον Αντρέι κοντά στο Περεσλάβλ. Ο Αντρέι διέφυγε στο Νόβγκοροντ, αλλά δεν έγινε δεκτός και πήγε στο Κολυβάν (Τάλιν) και μετά στη Σουηδία.

Το 1256 μετέβη στην πόλη Σαράι για να ζητήσει συγχώρεση για την πρότερη απιστία του. Όταν επέστρεψε, έλαβε από τον Αλέξανδρο τις ανατολικότερες περιοχές του Βλαντίμιρ, που περιελάμβαναν το Νίζνι Νόβγκοροντ και το Γκόροντετς επί του Βόλγα. Όταν το 1263 απεβίωσε ο Αλέξανδρος, ο Αντρέι φιλοδόξησε να προσθέσει το Βλαντίμιρ στις ιδιοκτησίες του. Το σχέδιό του ανατράπκε από τον έκτο αδελφό του Γιαροσλάβ του Τβερ. Οι απόγονοι του Αντρέι Β΄, πρίγκιπες του Σούζνταλ και Νίζνι-Νόβγκοροντ, αποτελούν τον κλάδο των Σουίσκι.

## Οικογένεια
Νυμφεύτηκε την Ουστίνια των Ρουρικιδών, κόρη του 3ου εξαδέλφου του Ντανίλο βασιλιά της Γαλικίας & Βολυνίας (i.e. Ρουθηνίας) και είχε τέκνο:
* Βασίλι
** Κωνσταντίν
*** Ντμίτρι πρίγκιπας του Σούζνταλ. 8ος απόγονός του είναι ο Βασίλειος Δ΄ Σουίσκι και (εκ θηλυγονίας) ο Μιχαήλ Α΄ Ρομάνοβ τσάροι της Ρωσίας.

## Πηγές
* Brockhaus and Efron Encyclopedic Dictionary (in Russian). 1906.

## Παραπομπές


Κατηγορία:Ρουρικίδες
Ντίνος Γιαννόπουλος

Ο **Ντίνος Γιαννόπουλος** (1919–2003) ήταν Έλληνας σκηνοθέτης. Το όνομά του συνδέθηκε με την ίδρυση του Φεστιβάλ Αθηνών το 1955.

## Βιογραφικά στοιχεία
Γεννήθηκε στις 15 ή 19 Δεκεμβρίου 1919 στην Αθήνα. Ήταν γιος Έλληνα ναυάρχου, ο οποίος ήταν ακόλουθος της ελληνικής πρεσβείας στη Βιέννη, ενώ η μητέρα του είχε αμερικανική καταγωγή. Σπούδασε στο Ωδείο και το Πανεπιστήμιο της Βιέννης, ενώ απέκτησε διδακτορικό δίπλωμα στην οικονομική ιστορία από το Πανεπιστήμιο της Λειψίας. Το 1941 επέστρεψε στην Ελλάδα και έγινε σκηνοθέτης στην Εθνική Λυρική Σκηνή, με πρώτο του έργο το *Απαγωγή από το Σεράι*, ενώ ένα χρόνο αργότερα συνεργάστηκε με τη Μαρία Κάλλας στα πρώτα της καλλιτεχνικά βήματα στην παράσταση *[[Τόσκα]]*, γεγονός που σύμφωνα με τους New York Times είναι το σημαντικότερο της σταδιοδρομίας του. Κατά τη διάρκεια της Κατοχής, συνεργάστηκε με τους αντάρτες και τους Συμμάχους στον τομέα των πληροφοριών. Το 1945, μετά τη λήξη του Β΄ Παγκοσμίου Πολέμου επέστρεψε στη Βιέννη όπου μαθήτευσε πλάι στον αυστριακό σκηνοθέτη Χέρμπερτ Γκραφ. Ο Γκραφ βοήθησε στην πρόσληψη του Γιαννόπουλου στη Μητροπολιτική Όπερα της Νέας Υόρκης το 1946 ως βασικός σκηνοθέτης. Παρέμεινε για 21 χρόνια εκεί και σκηνοθέτησε 24 όπερες, ενώ δραστηριοποιήθηκε σε μεγάλα λυρικά θέατρα σε Ευρώπη και ΗΠΑ. Στο ενδιάμεσο, το 1955, μετά από πρόσκληση του Γεωργίου Ράλλη δημιούργησε το Φεστιβάλ Αθηνών, ενώ για μικρό χρονικό διάστημα, το 1958, υπήρξε καλλιτεχνικός διευθυντής της Εθνικής Λυρικής Σκηνής. Διετέλεσε επίσης καλλιτεχνικός διευθυντής του Διεθνούς Φεστιβάλ του Βανκούβερ. Πέθανε στη Φιλαδέλφεια (Πενσυλβάνια) στις 6 Απριλίου 2003.

## Παραπομπές


## Εξωτερικοί σύνδεσμοι
*Ντίνος Γιαννόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες σκηνοθέτες όπερας
Βασίλι Κιρντιάπα

Ο **Βασίλι Ντμιτρίεβιτς Κιρντιάπα**, ρωσικά: Василий Дмитриевич Кирдяпа (π. 1350 - 1403) από τον Οίκο των Ρουρικιδών ήταν πρίγκιπας του Σούζνταλ και του Γκορόντετς (1387-1403). Από αυτόν και μετά ο κλάδος του ονομάστηκε *των πριγκίπων Σουίσκι*.

## Βιογραφία
Ήταν γιος του Ντμίτρι πρίγκιπα του Σούζνταλ. Το 1364 εστάλη μαζί με τον αδελφό του Συμεών από τον πατέρα του να διαπραγματευθεί με τον θείο του Μπορίς Κωνσταντίνοβιτς πρίγκιπα των Σούζνταλ, Νίζνι-Νόβγκοροντ & Γκορόντετς. Όμως ο Μπορίς αρνήθηκε την είσοδό τους στην πόλη, έτσι ο Βασίλι μετέβη στη Χρυσή Ορδή και έλαβε το jarlig (έγγραφο διάταγμα), που όριζε τον πατέρα του πρίγκιπα τού Βλαντίμιρ-Σούζνταλ. Ο πατέρας του Ντμίτρι πήγε στον Ντμίτρι Ντονσκόι πρίγκιπα της Μόσχας, το έδειξε και με τη βοήθεια των στρατευμάτων εκείνου έδιωξε τον Μπορίς από το Νίζνι-Νόβγκοροντ. Έλαβε το Γκορόντετς, ενώ στον Βασίλι έδωσε το Σούζνταλ.

## Οικογένεια
Είχε τέκνα:
* Ιβάν Κιρντιάπιν, πρίγκιπας του Νίζνι-Νόβγκοροντ.
* Γιούρι (Γεώργιος) Κιρντιάπιν, πρίγκιπας του Νίζνι-Νόβγκοροντ και Σούζνταλ. Οι απόγονοί του ονομαζόταν *πρίγκιπες Σουίσκι* (Shuysky). Είχε γιο τον Βασίλι, που είχε γιο τον Μιχαήλ, που είχε γιο τον Αντρέι, που είχε γιο τον Ιβάν, που είχε γιο τον Βασίλειο Δ΄ Σουίσκι τσάρο της Ρωσίας.
* Φιοντόρ (Θεόδωρος) Κιρντιάπιν, άτεκνος.
* Ντανιίλ, πρίγκιπας του Γκορόντετς. Απεβίωσε το 1412 σε μάχη κοντά στο Λίσκοβο.

## Παραπομπές


## Πηγές
* Василий Димитриевич Кирдяпа //Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.
* Соколов А. Поборник Российской Державы в смутное время: (о жизни князя М. В. Скопина-Шуйского)/Александр Соколов, митрофор. протоиер. Nizhny Novgorod. 2008. p. 236.
* "Prince Shuysky and Boyars". malabar.net.

## Εξωτερικοί σύνδεσμοι
* 

Κατηγορία:Ρουρικίδες
Γκραν Πρι Αυστρίας 2018 (Φόρμουλα 1)

Το **Γκραν Πρι Αυστρίας 2018** είναι ο 9ος αγώνας της σεζόν στο Παγκόσμιο πρωτάθλημα της Φόρμουλα 1 και είναι προγραμματισμένος για τις 1 Ιουλίου 2018 στην πίστα Red Bull Ring στο Σπίλμπεργκ της Αυστρίας. Αυτή είναι η 32η φορά που διοργανώνεται αγώνας της Φόρμουλα 1 σε αυτή τη πίστα.

## Πρόγραμμα τριημέρου

## Ελαστικά

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 29 Ιουνίου 2018, ο καιρός ήταν καθαρός. Όλοι οι οδηγοί χρησιμοποίησαν την ούλτρα μαλακή γόμα (Ultrasoft), την πολύ μαλακή γόμα (Supersoft) ή τη μαλακή γόμα (Soft) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 29 Ιουνίου 2018, ο καιρός ήταν καθαρός. Όλοι οι οδηγοί χρησιμοποίησαν την ούλτρα μαλακή γόμα (Ultrasoft), την πολύ μαλακή γόμα (Supersoft) ή τη μαλακή γόμα (Soft) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 30 Ιουνίου 2018, ο καιρός ήταν καθαρός. Όλοι οι οδηγοί χρησιμοποίησαν την ούλτρα μαλακή γόμα (Ultrasoft), την πολύ μαλακή γόμα (Supersoft) ή τη μαλακή γόμα (Soft) της Pirelli.

## Κατατακτήριες δοκιμές

Οι κατατακτήριες δοκιμές έλαβαν μέρος το Σάββατο 30 Ιουνίου 2018 λίγες ώρες μετά το FP3. Την Pole Position κέρδισε ο Βαλτέρι Μπότας με τον Λιούις Χάμιλτον να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

Ο αγώνας διεξήχθη την Κυριακή 1 Ιουλίου 2018.

### Ποινές

Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.

### Τελική κατάταξη

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Πηγές

- Επίσημος Ιστότοπος
- FIA
- Fox Sports
- Sky Sports
- Autosport

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2018
Βεντάλια

Η **βεντάλια** είναι πολιτισμικό αξεσουάρ που χρησιμοποιείται κυρίως το καλοκαίρι ή γενικά σε θερμότητα για να δροσιστούμε. Στο δυτικό πολιτισμό έχει συνδεθεί με την θηλυκότητα/θηλυπρέπεια, ενώ στην Άπω Ανατολή χρησιμοποιείται ανεξαρτήτως φύλου. Πανάρχαιες απεικονίσεις έχουν βρεθεί στην Αίγυπτο. Είχαν σχήμα τεράστιο και η χρήση τους ήταν αναγκαία συνδεδεμένη με δούλους που τα χειρίζονταν με κοντάρι. Στην Ευρώπη συναντούμε τις βεντάλιες από τον 16ο αιώνα.

## Εξωτερικοί σύνδεσμοι
* 
* 

Κατηγορία:Εργαλεία χειρός
Κατηγορία:Αξεσουάρ
39η Συμφωνία (Μότσαρτ)

Η **39η Συμφωνία σε Μι ύφεση μείζονα**, K. 543 είναι μία συμφωνία του Βόλφγκανγκ Αμαντέους Μότσαρτ, που ολοκληρώθηκε στις 26 Ιουνίου 1788. Θεωρείται η πρώτη από το σετ των τελευταίων τριών συμφωνιών του. Η πρεμιέρα της εν λόγω συμφωνίας είναι άγνωστη. Ωστόσο, η πρώτη καταγεγραμμένη φορά που εκτελέστηκε ήταν το 1792, βάσει του Ίβαν Άντερσβιτς.

Η Συμφωνία είναι χωρισμένη σε τέσσερα μέρη: Ι) *[[Tempo|Adagio]]*, 3/4, II) *Andante con moto* σε λα ύφεση μείζονα, 2/4, ΙΙΙ) *Menuetto (Allegretto)*, 3/4 και IV) *Allegro*, 2/4. Η συμφωνία γράφτηκε για φλάουτο, 2 κλαρινέτα, φαγκότο, κόρνα, τρομπέτες, Τυμπάνια και έγχορδα. Η μέση διάρκεια εκτέλεσής της ανέρχεται περίπου στα 30 λεπτά. 

:
\relative c' {
  \key es \major
  \tempo "Adagio"
  \time 2/2
  2\f q4.. q16 |
  q2 r8 bes''32\p( as g f es d c bes as[ g f es]) |
}


## Παραπομπές


## Εξωτερικοί σύνδεσμοι
* Παρτιτούρα και ανάλυση, στα γερμανικά, της 39ης Συμφωνίας

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Μι ύφεση μείζονα
Κατηγορία:Συνθέσεις του 1788
Ραφαέλα Σπανουδάκη-Χατζηρήγα

Η **Ραφαηλία Σπανουδάκη** (γέννηση: 7 Ιουνίου 1994 στη Ρόδο) είναι Ελληνίδα αθλήτρια του στίβου.

Συμμετέχει στο αγώνισμα των 100 και 200 μέτρων. Στους Μεσογειακούς Αγώνες 2018 κέρδισε το ασημένιο μετάλλιο.

## Παραπομπές


Κατηγορία:Ελληνίδες αθλήτριες δρόμων ταχύτητας
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Ευρωπαϊκούς Αγώνες 2019
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κάτοχος 3ου μεταλλίου ευρωπαϊκών αγώνων που διεξαχθεί στο Μινσκ το 2019
Χερσαίες συνοριακές διελεύσεις της Τουρκίας

μικρογραφία|Συνοριακή διέλευση Χαμζαμπεϋλί-ΛέσοβοΟ παρακάτω κατάλογος παραθέτει τις **χερσαίες συνοριακές διελεύσεις της Τουρκίας** (δηλαδή μόνο για τα μηχανοκίνητα οχήματα, όχι σιδηρόδρομους) το 2013.

## Δείτε επίσης

* Σιδηροδρομικές συνοριακές διελεύσεις της Τουρκίας
* Υπουργείο Βιομηχανίας και Εμπορίου, Ετήσια Έκθεση 2012 

## Αναφορές


Κατηγορία:Συνοριακές διελεύσεις της Τουρκίας
Ακγιάκα (Καρς)

μικρογραφία|300x300εσ|Επαρχίες του Καρς
Η **Άκγιακα** (τουρκικά: Akyaka, οθωμανικά τουρκικά: شوره کل, *Şoregil* ή *Şöregel*, ) είναι επαρχία του Νομού Καρς στην ανατολική Τουρκία, και παίρνει το όνομά του από τη μικρή πόλη που είναι η διοικητική πρωτεύουσα της επαρχίας. Βρίσκεται στα σύνορα της Τουρκίας με την Αρμενία. Ο οικισμός ονομαζόταν **Σουρεγκίλ** μέχρι το 1922 και **Κιζιλτσακτσάκ** μεταξύ του 1922 και του 1961. Ήταν επίσης επαρχία μεταξύ 1922-1926 και δήμος στην επαρχία Αρπάτσαϊ το 1926-1988. Ο δήμος Άκγιακα ιδρύθηκε το 1972. Ο πληθυσμός ήταν 2.273 κάτοικοι το 2010.

Η Άκγιακα είναι συνοριακής διέλευσης επί της σιδηροδρομικής γραμμής στην Αρμενία, η οποία δυστυχώς έχει κλείσει από το 1993. Η διαδρομή D-060 από το Καρς βρίσκεται δίπλα στο σιδηρόδρομο που οδηγεί στα σύνορα.

## Παραπομπές


Κατηγορία:Πόλεις της Τουρκίας
Ακρωτήριο Σκύλλαιο

To **ακρωτήριο Σκύλλαιο** ή **Κάβο-Σκυλί** ή **Τσελεβίνια** είναι ακρωτήριο της Πελοποννήσου. Βρίσκεται στην ανατολική απόληξη του ορεινού όγκου των Αδερών και της Αργολικής χερσονήσου, κατ' επέκταση. Αποτελεί το ανατολικότερο άκρο του γεωγραφικού διαμερίσματος της Πελοποννήσου. Διοικητικά ανήκει στην Περιφέρεια Αττικής, στην Περιφερειακή Ενότητα Νήσων Αττικής και συγκεκριμένα στο Δήμο Πόρου. Βρέχεται βόρεια από το Σαρωνικό κόλπο, ανατολικά και νότια από το Αιγαίο Πέλαγος (περιοχή Αργοσαρωνικού). Πέριξ του ακρωτηρίου βρίσκονται τρεις νησίδες: Γαλή, Σκυλί και Σπαθί, οι οποίες συχνά αναφέρονται με το όνομα «Τσελεβίνια».

Το ακρωτήριο Σκύλλαιο μαζί με το ακρωτήριο Σούνιο και το νησί Άγιος Γεώργιος Λαυρεωτικής οριοθετούν νοητά το Σαρωνικό κόλπο, διαχωρίζοντάς τον από το υπόλοιπο Αιγαίο Πέλαγος.

## Ονομασία
Το όνομα Σκύλλαιο κατά μία εκδοχή προέρχεται από τη Σκύλλη, κόρη του βασιλιά των Μεγάρων Νίσου, το πτώμα της οποίας ξεβράστηκε στην περιοχή.

Η ονομασία Τσελεβίνια φέρεται να είναι αρβανίτικης προέλευσης και τοποθετείται χρονικά περί το 16ο αιώνα, όταν οι Αρβανίτες της περιοχής προσπαθούσαν να κρυφτούν από τους Τούρκους οι οποίοι τους καταδίωκαν. Οι Αρβανίτες χρησιμοποιούσαν την έκφραση «Τσέλιε-βένιε» (=προσέξτε έρχονται) ως ειδοποίηση, όταν εντόπιζαν Τουρκικά πλοία να προσεγγίζουν την περιοχή.

## Ιστορία
Η περιοχη του Σκυλλαίου φέρεται να έχει κατοικηθεί ήδη από την εποχή του Λίθου. Οι πρώτοι κάτοικοι αναφέρονται στη βιβλιογραφία ως Σκυλλαιείς, ενώ ένδειξη της αρχαίας ανθρώπινης δραστηριότητας αποτελούν τα ερείπια παράκτιου φρουρίου που εντοπίζεται στην περιοχή.

## Αναφορές



Σκυλλαιο
Ώρα Πράσινου Ακρωτηρίου

Η **Ώρα Πράσινου Ακρωτηρίου** (CVT) είναι ζώνη ώρας που χρησιμοποιείται από το Ατλαντικό νησιωτικό κράτος του Πράσινου Ακρωτηρίου. Η ζώνη είναι μια ώρα πίσω από τον UTC (UTC-1).

Η θερινή ώρα δεν χρησιμοποιείται σε αυτή τη ζώνη ώρας. Ιστορικά, το Πράσινο Ακρωτήριο έχει χρησιμοποιήσει την θερινή ώρα από το 1942 έως το 1945.

## Εξωτερικοί σύνδεσμοι

* Τρέχουσα ώρα στην Πράια, Πράσινο Ακρωτήριο (στα αγγλικά)

Πρασινο
Κατηγορία:Πράσινο Ακρωτήριο
Ώρα στη Λαϊκή Δημοκρατία του Κονγκό

δεξιά|μικρογραφία|303x303εσ|
Η Λαϊκή Δημοκρατία του Κονγκό χρησιμοποιεί την UTC+01:00 (Ώρα Δυτικής Αφρικής) και την UTC+02:00 (Ώρα Κεντρικής Αφρικής). Η Λαϊκή Δημοκρατία του Κονγκό δεν ακολουθεί τη θερινή ώρα.

## Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει δύο ζώνες για τη χώρα. Οι στήλες που σημειώνονται με * περιέχουν τα δεδομένα από το αρχείο zone.tab της βάσης δεδομένων.

## Παραπομπές


Πουέρτο Ρικο
Ωρα
Ώρα Μαυρικίου

Η** Ώρα Μαυρικίου**, ή **MUT**, είναι ζώνη ώρας που χρησιμοποιείται από το νησιωτικό έθνος του Μαυρικίου στον Ινδικό Ωκεανό. Η ζώνη είναι τέσσερις ώρες μπροστά από την ώρα UTC (UTC+4).

Η θερινή ώρα χρησιμοποιήθηκε το 2008. Τα ρολόγια μετακινήθηκαν στην UTC+5 στις 26 Οκτωβρίου 2008 και να επέστρεψαν στην χειμερινή ώρα στις 29 Μαρτίου 2009 στις 3 το πρωί τοπική ώρα.
Η αλλαγή ώρας δεν εφαρμόζεται πλέον.

## Δείτε επίσης

* Θερινή ώρα στον Μαυρίκιο

## Παραπομπές


Μαυρικιος
Γεώργιος Βαλέττας

Ο **Γεώργιος Βαλέττας** ήταν Έλληνας στρατιωτικός, που υπηρέτησε ως διοικητής μεραρχίας και κατόπιν επιτελάρχης της Στρατιάς Μικράς Ασίας κατά τη Μικρασιατική Εκστρατεία.

Γεννήθηκε στις 23 Οκτωβρίου 1870. Εισήλθε στη Στρατιωτική Σχολή Ευελπίδων, αποφοιτώντας ως ανθυπολοχαγός του Μηχανικού τον Αύγουστο του 1891. Έγινε καθηγητής στην ίδια σχολή, πολέμησε στους Βαλκανικούς Πολέμους, και το 1916 ήταν επιτελάρχης του Δ΄ Σώματος Στρατού με έδρα την Καβάλα. Ακολούθησε την αιχμαλωσία του Δ΄ Σώματος στο Γκέρλιτς, όπου πέρασε το υπόλοιπο του Α΄ Παγκοσμίου Πολέμου. 

Αποκαταστάθηκε στην ενεργό υπηρεσία μετά τη νίκη της φιλοβασιλικής Ηνωμένης Αντιπολίτευσης στις εκλογές του Νοεμβρίου 1920, ως διοικητής της 2ης Μεραρχίας Πεζικού στη Μικρασιατική Εκστρατεία. Το Μάιο του 1922, όταν ο αντιστράτηγος Γεώργιος Χατζανέστης ανέλαβε την ηγεσία της Στρατιάς Μικράς Ασίας, ο Βαλέττας έγινε επιτελάρχης της στρατιάς, κατέχοντας το πόστο κατά τη διάρκεια της καταστροφικής μάχης στο Τουμλού Μπουνάρ και την κατάρρευση του ελληνικού μετώπου. 

Τον Οκτώβριο του 1922 αποσύρθηκε από το στράτευμα με το βαθμό του υποστρατήγου.

## Παραπομπές


Κατηγορία:Έλληνες αξιωματικοί του Στρατού Ξηράς
Λιβάδι Ιωαννίνων

Το **Λιβάδι** (επίσημα **Λιβάδιον**) είναι χωριό της Δωδώνης στο νομό Ιωαννίνων σε υψόμετρο 350 μέτρων, το οποίο βρίσκεται σε απόσταση 47 χλμ. Ν.-ΝΔ. της πόλης των Ιωαννίνων και μόλις 4,5 χλμ. Δ. από τους Γεωργάνους. Στα  δυτικά από το χωριό ξεκινά το Καταφύγιο Άγριας Ζωής "Κουπάκια". Ο οικισμός αναγνωρίστηκε το 1961 με το όνομα **Ζαραβίνα** και μετονομάστηκε σε Λιβάδι το 1963. Σύμφωνα με το σχέδιο Καλλικράτης, μαζί με τους Γεωργάνους και τον Μπάλα αποτελούν τη τοπική κοινότητα Γεωργάνων που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 20 κατοίκους.

## Δείτε επίσης
*Λίμνη Πωγωνίου Ιωαννίνων ή Ζαραβίνα

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Σκιτς

Το **Σκιτς** (σερβικά κυριλλικά: ) είναι χωριό στα βορειοανατολικά του Μαυροβουνίου, εντός του Δήμου του Πλαβ.

## Δημογραφία

### Ιστορική εξέλιξη του πληθυσμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Πλαβ
Σβιατοπόλκ Α΄ του Κιέβου

Ο **Σβιατοπόλκ Α΄** ο λεγόμενος *αθεόφοβος* ή *κακός* ρωσικά: Святополк Окаянный [προφ. ακαγιάνι] (π. 980 - 1019) από τον Οίκο των Ρουρικιδών ήταν πρίγκιπας του Τούροβ (988-1015) και μεγάλος πρίγκιπας του Κιέβου (1015-1019). Αμφισβητείται η πατρότητά του και το ότι φόνευσε τους αδελφούς του.

## Βιογραφία
Ήταν γιος του Γιαροπόλκ Α΄ πρίγκιπα του Κιέβου (γιου του Σβιατοσλάβ Α΄ του Κιέβου) και μίας Ελληνίδας μοναχής.

Ο Σβιατοσλάβ Α΄ στη Βουλγαρία αιχμαλώτισε την Ελληνίδα μοναχή και την πάντρεψε με τον πρώτο γιο του Γιαροπόλκ Α΄. Το 980 ο τρίτος γιος του Βλαδίμηρος Α΄ του Κιέβου φόνευσε τον Γιαροπόλκ Α΄ και βίασε τη γυναίκα αυτού, που σύντομα γέννησε τον Σβιατοπόλκ Α΄. Έτσι δεν είναι σαφές ποιος είναι ο πατέρας του τελευταίου.

Όταν ο Σβιατοπόλκ Α΄ έγινε οκτώ ετών, ο Βλαδίμηρος τον έβαλε υπεύθυνο του Τούροβ και κανόνισε τον γάμο του με την κόρη τού Μπολέσλαφ Α΄ της Πολωνίας. Η νέα πριγκίπισσα ήλθε στο Τούροβ με τη συνοδεία του Ράινμπερν επισκόπου τού Κόλμπερκ. Ο Σβιατοπόλκ Α΄, δυσαρεστημένος με τον πατέρα του και ενθαρρυμένος από τη σύζυγο και τον Ράινμπερν, άρχισε να ετοιμάζεται για πόλεμο εναντίον του Βλαδίμηρου Α΄, ίσως υπολογίζοντας στη συνδρομή τού πεθερού του. Όταν ο πατέρας του ανακάλυψε τις προθέσεις του, τον έριξε στη φυλακή μαζί με τη σύζυγο αυτού και τον Ράινμπερν. Ο επίσκοπος απεβίωσε εγκάθειρκτος.

## Οικογένεια
Νυμφεύτηκε μία κόρη του Μπολέσλαφ Α΄ της Πολωνίας.

## Παραπομπές


## Πηγές
* Słownik starożytności słowiańskich. T. 2. Wrocław: Zakład Narodowy im. Ossolińskich, 1965, s. 382.

Κατηγορία:Ρουρικίδες
Ολέγκ της Ντρέλινια

Ο **Ολέγκ Σβιατοσλάβιτς** (πριν το 957 - 977) από τον Οίκο των Ρουρικιδών ήταν πρίγκιπας των Ντρεβλιανών (969-977).

## Βιογραφία
Ήταν ο δευτερότοκος γιος του Σβιατοσλάβ Α΄ πρίγκιπα του Κιέβου.

Ο πατέρας του διαίρεσε τις περιοχές του στους τρεις γιους του: στον Γιαροπόλκ Α΄ έδωσε το Κίεβο, στον Ολέγκ τα εδάφη των Ντρεβλιανών Ρώσων και στον Βλαδίμηρο Α΄ το Νόβγκοροντ. Όταν απεβίωσε ο πατέρας τους, ο Ολέγκ ήλθε σε πόλεμο με τον Γιαροπόλκ Α΄: σύμφωνα με το *Πρώτο Χρονικό*, όταν ο Λιουτ, γιος τού Σβένελντ (κύριου συμβούλου και στρατιωτικού διοικητή του Γιαροπόλκ Α΄), κυνήγησε στα εδάφη των Ντρεβλιανών, ο Ολέγκ τον σκότωσε. Για εκδίκηση και με την επιμονή του Σβένελντ, ο Γιαροπόλκ Α΄ ξεκίνησε πόλεμο εναντίον του Ολέγκ. Ο τελευταίος, τρέχοντας σε μία τάφρο, σκοτώθηκε σε ατύχημα· ο Γιαροπόλκ Α΄ λυπήθηκε γι' αυτό. Έστειλε τους άνδρες του στο Νόβγκοροντ, αλλά ο Βλαδίμηρος Α΄, που είχε μάθει για τον θάνατο του Ολέγκ, διέφυγε. Έτσι ο Γιαροπόλκ Α΄ έμεινε μόνος κύριος των Ρώσων.

Το 1044 ο γιος του Βλαδίμηρου Α΄, ο Γιαροσλάβ Α΄ έκανε εκταφή των οστών του Ολέγκ και αφού τα βάπτισε και ξαναέθαψε στο ναό της Δεκάτης (της Κοιμήσεως της Θεοτόκου).

## Οικογένεια
Υπάρχει ένας Τσεχικός θρύλος, που αναφέρεται από λογίους του 16ου-17ου αι. όπως ο Κομένιος, ότι ο ευγενής Οίκος των Ζεροτίν κατάγεται από τον Ολέγκ.

## Πηγές
* The Notion of "Uncorrupted Relics" in Early Russian Culture, Gail Lenhoff, Christianity and the Eastern Slavs: Slavic cultures in the Middle Ages, Vol. I, ed. B. Gasparov, Olga Raevsky-Hughes, (University of California Press, 1993), 264.

Κατηγορία:Ρουρικίδες
Ιζιασλάβ του Πολότσκ

O **Ιζιασλάβ Βλαντιμίροβιτς**, ουκρανικά: Ізяслав (978 - 1001) από τον Οίκο των Ρουρικιδών-Πολότσκ ήταν πρίγκιπας του Πολότσκ (989-1001).

## Βιογραφία
Ήταν ο πρωτότοκος γιος του Βλαδίμηρου Α΄ πρίγκιπα του Κιέβου και της Ρογκνέντας, κόρης του Ρόγκβολοντ πρίγκιπα του Πολότσκ.

Ακολουθώντας τη Νορβηγική παράδοση, ο Ιζιασλάβ στάλθηκε με τη μητέρα του να κυβερνήσει τη χώρα της. Υπάρχει ο θρύλος ότι η Ρογκνέντα προσπάθησε να πείσει τον Ιζιασλάβ να φονεύσει τον πατέρα του. Παρά το ότι μάλλον εναντιώθηκε στη θέληση του πατέρα του, ο Ιζιασλάβ μπόρεσε να συνεχίσει να κυβερνά το Πολότσκ. Ήταν ο πρώτος που έκανε το Πολότσκ αυτόνομο από τον μεγάλο πρίγκιπα του Κιέβου, δίνοντας τον τίτλο στους απογόνους του. Πράγματι το πριγκιπάτο του είχε μεγάλο βαθμό αυτονομίας, που συνεχίστηκε από τους διαδόχους του. Σε ανάμνησή του, δόθηκε το όνομά του σε μία νεοϊδρυθείσα πόλη.

Απεβίωσε σε ηλικία 23 ετών, μετά τη μητέρα του και πριν τον πατέρα του. Σύμφωνα με το *βαθμιδωτό σύστημα* διαδοχής, πρίγκιπας του Κιέβου γινόταν ο επόμενος αδελφός και όχι ο μεγαλύτερος γιος του ηγεμόνα, με τον όρο ο πατέρας του να είχε γίνει πρίγκιπας. Αφού ο Ιζιασλάβ δεν πρόλαβε να γίνει πρίγκιπας, οι απόγονοί του αποκλειόταν από την ηγεμονία του Κιέβου.

## Οικογένεια
Νυμφεύτηκε αγνώστου ονόματος γυναίκα και είχε τέκνα:
* Μπρίτσισλαβ π. 997-1044, πρίγκιπας του Πολότσκ. Αμφισβήτησε την εξουσία του θείου του Γιαροσλάβ Α΄. Οι απόγονοί του κυβέρνησαν το Πολότσκ ως το 1222.
* Βσεσλάβ, απεβίωσε σε μικρή ηλικία το 1003.

## Παραπομπές


## Πηγές
* Litopys (Chronicles)

Κατηγορία:Ρουρικίδες
Ώρα Σεϋχελλών

Η** Ώρα Σεϋχελλών**, ή **SCT**, είναι ζώνη ώρας που χρησιμοποιείται από τις Σεϋχέλλες. Η ζώνη βρίσκεται τέσσερις ώρες μπροστά από την ώρα UTC (UTC+4).

Η θερινή ώρα δεν χρησιμοποιείται σε αυτή τη ζώνη ώρας.

## Εξωτερκοί σύνδεσμοι
* Τρέχουσα ώρα στην Βικτώρια, Σεϋχέλλες (στα αγγλικά)
* Ώρα στις Σεϋχέλλες στο greenwichmeantime.com (στα αγγλικά)
* Ζώνες ώρας της Αφρικής (στα αγγλικά)

Σευχελλες
Ωρα
Ώρα στα Ηνωμένα Αραβικά Εμιράτα

μικρογραφία|500x500εσ|Η ζώνη ώρας UTC+04 (μπλε)
Η **Χειμερινή Ώρα Ηνωμένων Αραβικών Εμιράτων** ή **Χειμερινή Ώρα ΗΑΕ** είναι τη ζώνη ώρας για τα Ηνωμένα Αραβικά Εμιράτα. Δίνεται από την Χειμερινή Ώρα Κόλπου και είναι 4 ώρες μπροστά από την GMT/UTC (UTC+04:00) και είναι η ίδια με αυτή του γειτονικού Ομάν.

## Βάση δεδομένων ζώνης ώρας IANA
Η Βάση δεδομένων ζώνης ώρας IANA περιέχει μία ζώνη για τα Ηνωμένα Αραβικά Εμιράτα στο αρχείο zone.tab με την ονομασία "Asia/Dubai".

## Παραπομπές


*
Μπρίτσισλαβ του Πολότσκ

Ο **Μπρίτσισλαβ Ιζιασλάβιτς**, ρωσικά: Брячислав Изяславич (π. 997 - 1044) από τον Οίκο των Ρουρικιδών-Πολότσκ ήταν πρίγκιπας του Πολότσκ (1001-1004). Κατά τη διακυβέρνησή του το Πολότσκ ήταν σε πόλεμο με το Κίεβο και το Νόβγκοροντ.

## Βιογραφία
Ήταν γιος του Ιζιασλάβ πρίγκιπα του Πολότσκ. Το όνομά του ίσως φτιάχτηκε από το Βρατισλάβ ή το Βρόκλαβ. Γεννήθηκε στο Πολότσκ.

Διαδέχθηκε τον πατέρα του το 1001 (ή τον αδελφό του Βσεσλάβ το 1003, που απεβίωσε μικρός), ενώ ήταν ακόμη ανήλικος. Όπως και ο πατέρας του, προσπάθησε να ανεξαρτητοποιηθεί από το Κίεβο. Αυτό έγινε αναπόφευκτο: σύμφωνα με το *βαθμιδωτό σύστημα* διαδοχής, πρίγκιπας του Κιέβου γινόταν ο επόμενος αδελφός (και όχι ο μεγαλύτερος γιος), με τον όρο ότι ο πατέρας του είχε γίνει ηγεμόνας του Κιέβου. Αλλά ο πατέρας του είχε αποβιώσει 23 ετών και δεν είχε προλάβει να γίνει πρίγκιπας του Κιέβου, έτσι οι απόγονοί του εθεωρούντο izgoi (εξαιρετέοι της διαδοχής).

Το 1015 κληρονόμησε από τον πάππο του Βλαδίμηρο Α΄ την πόλη Λουτσκ.

Το 1020 λεηλάτησε το Νόβγκοροντ, όμως στην επιστροφή αντιμετώπισε ένα στρατό του θείου του Γιαροσλάβ Α΄ πρίγκιπα του Κιέβου. Στη μάχη του ποταμού Σούντομα ηττήθηκε και διέφυγε, αφήνοντας πίσω του τους αιχμαλώτους από το Νόβγκοροντ και τη λεία του. Ο Γιαροσλάβ Α΄ τον κυνήγησε και τον ανάγκασε να υπογράψει συμφωνία ειρήνης το 1021, ενώ του απέδωσε μόνο τις πόλεις Ουσβιάτ και Βιτέμπσκ. Παρά τη συμφωνία, οι εχθρότητες μεταξύ των δύο συνεχίστηκαν για έτη. Τελικά ο Μπρίτσισλαβ επέκτεινε την επικράτειά του και ίδρυσε την πόλη Μπράσλαβ.

Απεβίωσε το 1044 στο Πολότσκ.

## Οικογένεια
Νυμφεύτηκε μία αγνώστου ονόματος γυναίκα και είχε τέκνο:
* Βσεσλάβ π. 1039-1101, πρίγκιπας του Πολότσκ και του Κιέβου.

## Παραπομπές


Κατηγορία:Ρουρικίδες
Πηλογρανίτσα Ιωαννίνων

Η **Πηλογρανίτσα** είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων, η οποία βρίσκεται στις βόρειες πλαγιές των Ορέων Σουλίου, κοντά στα όρια του νομού Ιωαννίνων με το νομό Θεσπρωτίας. Το χωριό απέχει 42 χλμ. ΝΔ. της πόλης των Ιωαννίνων και 12 χλμ. από τον κόμβο Τύρια της Εγνατίας Οδού. Ως οικισμός αναγνωρίστηκε το όνομα 1981. Σύμφωνα με το σχέδιο Καλλικράτης μαζί με την Παρδαλίτσα αποτελούν τη τοπική κοινότητα Παρδαλίτσης που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 34 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Πεντόλακκος Ιωαννίνων

Ο **Πεντόλακκος ** είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων, το οποίο είναι κτισμένο στις νότιες απολήξεις του όρους Τόμαρος (Ολύτσικας). Το χωριό  βρίσκεται 36 χλμ. Ν.-ΝΔ. από την πόλη των Ιωαννίνων και 70 χλμ. Β.-ΒΔ. από την Άρτα. Προς τα νοτιοδυτικά του χωριού, σε απόσταση 4 χλμ. και σε μεγάλο υψόμετρο είναι κτισμένη από το 1955 η Μονή της Ευαγγελίστριας. Μέχρι το 1928 ονομαζόταν *Ζώριστα* και από το 1919 είχε συσταθεί κοινότητα με το όνομα αυτό. Σύμφωνα με το σχέδιο Καλλικράτης αποτελεί τη τοπική κοινότητα Πεντολάκκου που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 118 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Ντόσουτζε

Το **Ντόσουτζε** (σερβικά κυριλλικά: ) είναι χωριό στα βορειοανατολικά του Μαυροβουνίου, εντός του Δήμου του Πλαβ.

## Δημογραφία

### Ιστορική εξέλιξη του πληθυσμού

### Ηλικιακή πυραμίδα (2003)

### Κατανομή του πληθυσμού ανά εθνότητα

## Παραπομπές


Κατηγορία:Χωριά του Μαυροβουνίου
Κατηγορία:Οικισμοί του Πλαβ
Ώρα Μπουτάν

δεξιά|μικρογραφία|Η BTT σε σχέση με τα γειτονικά κράτη
Η **Ώρα Μπουτάν **(**BTT**) είναι η ζώνη ώρας του Μπουτάν. Βρίσκεται 6 ώρες μπροστά από τη Συντονισμένη Παγκόσμια Ώρα (UTC+6). Το Μπουτάν δεν χρησιμοποιεί τη Θερινή ώρα.

## Βάση δεδομένων ζώνης ώρας IANA
Η βάση δεδομένων ζώνης ώρας IANA περιέχει μία ζώνη για το Μπουτάν στο αρχείο zone.tab, που ονομάζεται Asia/Thimphu.

## Δείτε επίσης
* Χειμερινή Ώρα Μπανγκλαντές

## Παραπομπές


Ωρα
Μπουταν
Βσεσλάβ του Πολότσκ

O **Βσεσλάβ Μπρτισισλάβιτς**, ρωσ. Всеслав Брячиславич (π. 1039 - 24 Απριλίου 1101) ο λεγόμενος *προφήτης* από τον Οίκο των Ρουρικιδών-Πολότσκ ήταν πρίγκιπας του Πολότσκ (10440-1101) και του Κιέβου (1068-69).

## Βιογραφία
Ήταν ο μόνος γιος του Μπρίτσισλαβ πρίγκιπα του Πολότσκ & Βιτέμπσκ. Γεννήθηκε το διάστημα π. 1030-39 και βαπτίστηκε Βασίλι.

Το 1044 διαδέχθηκε τον πατέρα του ως πρίγκιπας τού Πολότσκ. Αν και ήταν ο πρεσβύτερος του Οίκου του, δεν εδικαιούτο να γίνει πρίγκιπας του Κιέβου, διότι το *βαθμιδωτό σύστημα* διαδοχής όριζε ότι για να γίνει κάποιος, έπρεπε ο πατέρας του να είχε γίνει πρίγκιπας του Κιέβου. Ο πάππος του είχε αποβιώσει 23 ετών χωρίς να προλάβει να γίνει και οι απόγονοί του ήταν izgoi (εξαιρετέοι της διαδοχής).

Δεν μπορούσε να αποκτήσει την πρωτεύουσά του, διότι την κατείχαν τα εξαδέλφια του πατέρα του: τρεις γιοί τού Γιαροσλάβ Α΄ πρίγκιπα του Κιέβου. Άρχισε τότε να επιδράμει στις βόρειες περιοχές των Ρώσων του Κιέβου. Το 1065 πολιόρκησε το Πσκοβ χωρίς αποτέλεσμα. Το 1066-67 λεηλάτησε το Νόβγκοροντ και το έκαψε, αφού αφαίρεσε την καμπάνα και άλλα εκκλησιαστικά αντικείμενα από τον καθεδρικό της Αγ. Σοφίας· τα μετέφερε και διακόσμησε τον δικό του, ομώνυμο καθεδρικό στο Πολότσκ.

Αυτό φόβισε τους τρεις Γιαροσλάβιτς, που έβλεπαν την περιοχή τους (στο Μέσο Δνείπερο) να αποκόπτεται από τη Βαλτική και το εμπόριό της, καθώς πωλούσαν γούνες στη Σκανδηναβία και είχαν εισόδημα και στρατιώτες. Έτσι λαφυραγώγησαν το Μινσκ, που ανήκε στην επικράτεια τού Βσεσλάβ και στη μάχη του ποταμού Νεμίγκα το 1067 τον νίκησαν. Ο Βσεσλάβ είχε αρχικά διαφύγει, αλλά στις διαπραγματεύσεις που ακολούθησαν, τον συνέλαβαν προδοτικά, παρά τους όρκους τους και τον φυλάκισαν.

Το 1069 νομάδες Κιπτσάκων νίκησαν το στρατό τού Κιέβου στο ποταμό Άλτα. Ο λαός της πόλης ζήτησε όπλα για να αντιμετωπίσει τους εχθρούς, αλλά ο Ιζιασλάβ Α΄ Γιαροσλάβιτς πρίγκιπας του Κιέβου αρνήθηκε. Το πλήθος εξεγέρθηκε, έβγαλε από τη φυλακή τον Βσεσλάβ και τον έκανε πρίγκιπά του. Ο Ιζιασλάβ Α΄, αφού διέφυγε στην Πολωνία, επέστρεψε επτά μήνες μετά με στρατό και ανέκτησε το Κίεβο. Ο Βσεσλάβ έφυγε στο Πολότσκ και μετά από αγώνες εναντίον του Ιζιασλάβ Α΄, κατοχύρωσε το Πολότσκ το 1071. Τα τελευταία 30 έτη της εξουσίας του ο κύριος εχθρός του ήταν ο Βσέβολοντ Γιαροσλάβιτς πρίγκιπας του Κιέβου και ο γιος του Ροστισλάβ.

Απεβίωσε το 1101 τη Μ. Τετάρτη, σύμφωνα με το *Πρώτο Ρωσικό Χρονικό* και τάφηκε στον καθεδρικό της Αγ. Σοφίας.

## Οικογένεια
Νυμφεύτηκε το 1060 μία αγνώστου ονόματος γυναίκα και είχε τέκνα:
* Ρομάν απεβ. 1115, πρίγκιπας του Ντρουτσκ. 
* Γκλεμπ απεβ. 1119, πρίγκιπας του Μινσκ.
* Ρογκβόλοντ (Μπαρίς) απεβ. 1128, πρίγκιπας του Μινσκ και Πολότσκ.
* Νταβίντ, πρίγκιπας του Πολότσκ.
* Σβιατοσλάβ, πρίγκιπας του Βιτέμπσκ. Κόρη του ήταν η:
** Ευφροσύνη 1104-1167, αγία. Ίδρυσε μονές στο Πολότσκ και γύρω από αυτό και θεωρείται ως μία από τις προστάτιδες αγίες της Λευκορωσίας.
* Ροστισλάβ, πρίγκιπας του Λουκόμλ. Εστάλη στην Κωνσταντινούπολη από τον Βλαντίμιρ Β΄ Μονομάχο (γιο του Βσέβολοντ).

## Πηγές
* Simon Franklin and Jonathan Shepard, The Emergence of Rus 750–1200 (London and New York: Longman, 1996), 251.

## Παραπομπές


Κατηγορία:Ρουρικίδες
Μαρία Ισαβέλλα της Σαβοΐας-Γένοβας

Η **Μαρία Ισαβέλλα της Σαβοΐας-Γένοβας** (*Principessa Maria Isabella di Savoia-Genova*, 23 Ιουνίου 1943 -) είναι το μοναδικό παιδί του Ευγένιου, Δούκα της Γένουας.

## Βιογραφία
Η *Μαρία Ισαβέλλα Έλενη Άμωμος Βαρβάρα Άννα Πάτσε* γεννήθηκε στις 23 Ιουνίου 1943 στη Ρώμη και είναι το μοναδικό παιδί του Ευγένιου δούκα της Γένουας και της Λουκίας των Βουρβόνων-Δύο Σικελιών.

Στις 29 Απριλίου 1971 η Μαρία-Ισαβέλλα παντρεύτηκε τον Αλμπέρτο Φρίολι, Κόμη ντι Ρετζάνο στη Λωζάνη. Μαζί απέκτησαν τέσσερα παιδιά:
* Βιττόριο-Ευγένιο Φρίολι γενν. 1972, παντρεύτηκε την Σοράια Μπαρμπόσα Σίλβα.
* Μαρία-Χριστίνα Φρίολι 1973, πέθανε 1 μήνα και 13 ημερών.
* Κάρλος-Αλμπέρτο Φρίολι γενν. 1974, παντρεύτηκε την Πρίσιλλα Ράζο.
* Μαρία-Λούτσε-Λυδία Φρίολι γενν. 1978.

## Παραπομπές


Κατηγορία:Οίκος της Σαβοΐας
Συκιές Ιωαννίνων

*Για οικισμού με το ίδιο όνομα δείτε το λήμμα: [[Συκιές]]*

Οι **Συκιές** (επίσημα αι *Συκέαι*) είναι ημιορεινό χωριό της πρώην επαρχίας Δωδώνης της Ηπείρου στο νομό Ιωαννίνων, το οποίο βρίσκεται στα δυτικά όρια του νομού. Είναι κτισμένο επάνω στην επαρχιακή οδό Παλαιοχωρίου - Λούρου και κοντά στον Αχέροντα ποταμό. Απέχει 66,5 χλμ. νοτιοδυτικά από την πόλη των Ιωαννίνων, 43 χλμ. βορειοδυτικά από την Άρτα και 1 χλμ. νότια από τα Σεριζιανά. Ως οικισμός αναγνωρίστηκε για πρώτη φορά το 1961. Σύμφωνα με το σχέδιο Καλλικράτης, μαζί με τα Σεριζιανά, αποτελούν τη τοπική κοινότητα Σεριζιανών που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 25 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Ώρα στο Μπρουνέι

Η **ώρα στο [[Μπρουνέι]]** δίνεται από την **ώρα Μπρουνέι Νταρουσσαλάμ** (BNT) και βρίσκεται 8 ώρες μπροστά από τον UTC (UTC+08:00). Το Μπρουνέι προς το παρόν δεν χρησιμοποιεί τη θερινή ώρα.

## Παραπομπές


Μπρουνει
Ωρα
Ροστισλάβ Γκλεμπόβιτς

Ο **Ροστισλάβ Γκλεμπόβιτς**, ρωσικά: Ростислав Глебович (απεβ. 1165) από τον Οίκο των Ρουρικιδών-Πολότσκ ήταν πρίγκιπας του Μινσκ (1146-1165).

## Βιογραφία
Ήταν γιος του Γκλεμπ πρίγκιπα του Μίνσκ και της Αναστασίας των Ρουρικιδών, κόρης του Γιαροπόλκ πρίγκιπα του Τούροβ & Βολύν.

Ανήκε στον κλάδο των πριγκίπων του Πολότσκ, που ήταν σε διαμάχη με τα εξαδέλφια τους, τους μεγάλους πρίγκιπες του Κιέβου. Ο πατέρας του ήταν σε πόλεμο με τα 3ο εξαδέλφια του Γιαροπόλκ πρίγκιπα του Σμολένσκ & Περεγιασλάβ και τον αδελφό αυτού Μστισλάβ Α΄ πρίγκιπα του Νόβγκοροντ & Ροστόβ· στο τέλος ο Γκλεμπ αιχμαλωτίστηκε και απεβίωσε στη φυλακή.

## Παραπομπές


## Πηγές
* WikiTree — Prince of Minsk

## Εξωτερικοί σύνδεσμοι
* 

Κατηγορία:Ρουρικίδες
Γκλεμπ Βσεσλάβιτς

Ο **Γκλεμπ Βσεσλάβιτς**, ρωσ. Глеб Всеславич (απεβ. 13 Σεπτεμβρίου 1119) από τον Οϊκο των Ρουρικιδών-Πολότσκ ήταν πρίγκιπας του Μινσκ (1101-1119). Κατά τη διακυβέρνησή του το Μινσκ ήταν σε πόλεμο με το Κίεβο και το Πολότσκ.

## Βιογραφία
Ήταν γιος του Βσεσλάβ πρίγκιπα του Πολότσκ του λεγόμενου *προφήτη*.

Το 1104 το Μινσκ επολιορκείτο από τον βοεβόδα Πουτιάτα, τον Ολέγκ Α΄ του Τσέρνιγοβ και τον Γιαροπόλκ Β΄ του Κιέβου. Ο Ολέγκ Α΄ ήταν εξάδελφος του Βλαντίμιρ Β΄ Μονομάχου, πατέρα τού Γιαροπόλκ Β΄. Το 1106 ο Γκλεμπ συμμετείχε σε επιδρομή εναντίον της φυλής των Σεμιγγαλίων της Βαλτικής.

Το 1116 ξεκίνησε πόλεμο με τον Βλαντίμιρ Β΄ και έκαψε το Σλούτσκ. Σε απάντηση ο Βλαντίμιρ Β΄ μαζί με τα τέκνα του, τον Νταβίντ (αδελφό του Ολέγκ Α΄) και τα τέκνα τού Ολέγκ Α΄ επιτέθηκαν στο Μινσκ. Οι Βλαντιμίροβιτς κατέλαβαν την Όρσα, το Ντούτσκ και, κατόπιν πολιορκίας, το Μινσκ. Τότε ο Γκλεμπ άρχισε διαπραγματεύσεις με τον Βλαντίμιρ Β΄, ο οποίος, λόγω του επικείμενου Πάσχα, συμφώνησε σε ειρήνη. Ωστόσο ξεχνώντας τη συμφωνία, ο Γκλεμπ επανέλαβε τις εχθροπραξίες το 1119. Το ίδιο έτος ο Μστισλάβ Α΄ του Κιέβου (γιος του Βλαντίμιρ Β΄) αιχμαλώτισε τον Γκλεμπ και τον φυλάκισε στο Κίεβο, όπου έπειτα από λίγο απεβίωσε.

## Οικογένεια
Νυμφεύτηκε το 1090 την Αναστασία των Ρουρικιδών, κόρη του Γιαροπόλκ πρίγκιπα του Τούροβ & Βολύν και είχε τέκνα:
* Ροστισλάβ απεβ. 1165, πρίγκιπας του Μινσκ και του Πολότσκ.
* Βολοντάρ απεβ. μετά το 1167, πρίγκιπας του Γκόροντετς, Μινσκ, Πολότσκ.
* Βσέβολοντ απεβ. 1159/62, πρίγκιπας του Ιζιασλάβ, Στρεζέβ.
* Ιζιασλάβ απεβ. 1134.

## Παραπομπές


## Πηγές
*Alekseyev L. V. — Polotsk Land // Medieval Russian Principality 10th—13th centuries — published 1975
*Глеб Всеславич

## Εξωτερικοί σύνδεσμοι
* 

Κατηγορία:Ρουρικίδες
Μστισλάβ του Τσέρνιγοβ

O **Μστισλάβ Βλαντιμίρβιτς**, Λευκορωσικά: Мсціслаў Уладзіміравіч (απεβ. π. 1035) από τον Οίκο των Ρουρικιδών ήταν πρίγκιπας του Τμουταρακάν (988-π. 1035) και του Τσέρνιγοβ (1024-π. 1035).

## Βιογραφία
Ήταν γιος τού Βλαδίμηρου Α΄ μεγάλου πρίγκιπα του Κιέβου και της Ρογκνέντας, κόρης του Ρογκβόλοντ πρίγκιπα του Πολότσκ.

Είναι ο πρώτος πρίγκιπας του Τμουταρακάν και του Τσέρνιγοβ, που αναφέρεται στους Ρώσους τού Κιέβου. Ο πατέρας του τον όρισε κυβερνήτη τού Τμουταρακάν, ενός σημαντικού φρουρίου στο Στενό τού Κερτς το 988 ή αργότερα.

Ο Μστισλάβ κατέλαβε τις κεντρικές περιοχές των Ρώσων τού Κιέβου, τις οποίες κυβερνούσε ο αδελφός του Γιαροσλάβ Α΄ ο *σοφός* το 1024, αλλά δεν μπόρεσε να καταλάβει το Κίεβο. Ανάγκασε τις φυλές των Ανατολικών Σλάβων να εγκατασταθούν ανατολικά τού ποταμού Δνείστερου και να αποδεχθούν την κυριαρχία του. Ο Γιαροσλάβ Α΄ έδωσε μάχη εναντίον του στο Λίστβεν τού Τσέρνιγοβ, αλλά ηττήθηκε και αποδέχθηκε τη διαίρεση των Ρώσων τού Κιέβου με διαχωριστική γραμμή τον Δνείστερο. Τότε ο Μστισλάβ μετέφερε την έδρα του στο Τσέρνιγοβ (νυν Τσέρνιχιβ Ουκρανίας) και έγινε ο πρώτος ηγεμόνας του πριγκιπάτου, που δημιουργήθηκε γύρω από την πόλη.

## Οικογένεια
Απέκτησε ένα τέκνο:
* Ευστάθιος.

## Πηγές
* Russian Primary Chronicle (year 6539), p. 136.

Κατηγορία:Ρουρικίδες
Θεόδωρος Ερρίκος Λεκκός

Ο **Θεόδωρος Ερρίκος Λεκκός** ήταν Έλληνας ζωγράφος. Γεννήθηκε στο Νέο Φάληρο το 1900 από γονείς με καταγωγή από την Τσακωνιά.Σπούδασε στην Ανωτάτη Σχολή Καλών Τεχνών. Δίδαξε καλλιτεχνικά μαθήματα σε σχολεία της Αθήνας και του Πειραιά, μεταξύ αυτών στο Β' Γυμνάσιο Πειραιά που ήταν τότε στη συνοικία Βρυώνη. Άφησε σημαντικό ζωγραφικό έργο συχνά εμπνευσμένο από την Τσακωνιά. Πέθανε το 1987. Αδελφός του ήταν ο διεθνής ποδοσφαιριστής Μιχάλης Λεκκός.

## Πηγές
* Τάκης Πιτσέλας. Ο Τσάκωνας ζωγράφος Θεόδωρος (Ερρίκος) Ιω. Λεκκός. Χρονικά των Τσακώνων, τόμος ΣΤ, 1984. 

Κατηγορία:Έλληνες ζωγράφοι του 20ού αιώνα
Ρογκβόλοντ Βσεσλάβιτς

Ο **Ρογκβόλοντ Βσεσλάβιτς**, ρωσικά: Рогволод Всеславич (απεβ. 1128) από τον Οίκο των Ρουρικιδών-Πολότσκ ήταν πρίγκιπας του Ντρούτσκ (1101-1128). 

## Βιογραφία
Ήταν γιος του Βσεσλάβ πρίγκιπα του Πολότσκ και 5ος απόγονος του Ρογκβόλοντ 1ου πρίγκιπα του Πολότσκ. Βαπτίστηκε Μπαρίς. 

Ο ιστορικός Μικχαίλ Πογκοντίν πιστεύει ότι ο Ρογκβόλοντ-Μπαρίς ήταν δύο διαφορετικοί πρίγκιπες. Δεν είναι σαφές αν είναι ο μεγαλύτερος από τα αδέλφια του Γκλεμπ Βσεσλάβιτς και Νταβίντ. Ωστόσο, επειδή του δόθηκε το πριγκιπάτο τού Ντρούτσκ, πιστεύεται ότι ήταν ο δεύτερος γιος. Ίσως έγινε πρίγκιπας του Πολότσκ, όταν απεβίωσε ο πατέρας του. Αλλά αυτό ανατρέπεται από το ότι μερικά Σλαβικά Χρονικά αποκαλούν τον Νταβίντ αρχηγό του στρατού, άρα μάλλον ο Νταβίντ ήταν ο πρώτος γιος και πρίγκιπας του Πολότσκ. 

Ο ιστορικός Βασίλι Τατίστσεβ θεωρεί ότι είναι ο ιδρυτής της πόλης Μπαρίσαβ το 1102, άρα μάλλον απεκαλείτο Μπαρίς. Το 1106 πιθανόν συμμετείχε στην συλλογική εκστρατεία του πριγκιπάτου τού Πολότσκ εναντίον των Σεμιγγαλίων, που έληξε με ήττα. Το 1120 οικοδόμησε πριγκιπικό ανάκτορο στο Μπελσίτσι, κοντά στο Πολότσκ.

## Παραπομπές


## Πηγές
* Franklin, Simon (2002). Writing, society and culture in early Rus, c. 950-1300. Cambridge UP. ISBN 978-0-521-81381-5.

Κατηγορία:Ρουρικίδες
Σουντισλάβ

Ο **Σουντισλάβ Βλαντιμίροβιτς** (ουκρανικά: Судислав Володимирович, απεβ. 1063) από τον Οίκο των Ρουρικιδών ήταν πρίγκιπας του Πσκοβ.

## Βιογραφία
Ήταν γιος του Βλαδίμηρου Α΄ μεγάλου πρίγκιπα του Κιέβου και της Αδέλας από τη Βουλγαρία.

Έλαβε το πριγκιπάτο του Πσκοβ από τον πατέρα του. Ήταν ο μόνος αδελφός τού Γιαροσλάβ Α΄, που προσπάθησε να εξασφαλίσει τη διαδοχή για τους γιους του. Περί το 1035 ο ετεροθαλής αδελφός του Γιαροσλάβ Α΄ ο *σοφός* κατέλαβε το Πσκοβ και φυλάκισε τον Σουντισλάβ.

Ο Σουντισλάβ πέρασε περίπου 25 έτη στην ειρκτή, ωσότου τον ελευθέρωσαν οι Ιζιασλάβ Α΄, Σβιατοσλάβ Β΄ και Βσέβολοντ Α΄ (γιοί τού Γιαροσλάβ Α΄) το 1035. Για την ελευθερωσή του αναγκάστηκε να ορκιστεί πίστη σε αυτούς και να γίνει μοναχός, όπως αναφέρει το *Πρώτο Ρωσικό Χρονικό*.

Εγκαταστάθηκε στη μονή του Αγ. Γεωργίου στο Κίεβο, όπου απεβίωσε το 1063.

## Πηγές
* Dimnik, Martin (1994): *The Dynasty of Chernigov, 1054–1146*, Pontifical Institute of Mediaeval Studies. ISBN 0-88844-116-9.
* Franklin, Simon; Shepard, Jonathan (1996): The Emergence of Rus 750–1200. Longman. ISBN 0-582-49091X.
* Martin, Janet (1993): Medieval Russia, 980–1584. Cambridge University Press. ISBN 978-0-521-67636-6.
* The Russian Primary Chronicle: Laurentian Text (Translated and edited by Samuel Hazzard Cross and Olgerd P. Sherbowitz-Wetzor) (1953). Medieval Academy of America. ISBN 978-0-915651-32-0.

Κατηγορία:Ρουρικίδες
Γιεβγκένι Σαβτσένκο

μικρογραφία|255x255εσ| Ο Σαβτσένκο στις 13 Ιουλίου 2010
Ο **Γιεβγκένι Στεπάνοβιτς Σαβτσένκο** (ρωσικά: Евгений Степанович Савченко, γεννήθηκε το 1950) είναι Ρώσος πολιτικός. Από το 1993, έχει υπηρετήσει ως κυβερνήτης της Περιφέρειας Μπέλγκοροντ της Νότιας Ρωσίας. Ο Σαβτσένκο είναι μέλος της Ενωμένης Ρωσίας.

Ο Σαβτσένκο είναι υποστηρικτής του Προέδρου Πούτιν και κέρδισε με σαφή πλειοψηφία εναντίον του κομμουνιστικού αντιπάλου του, του Βασίλι Αλτούχοφ το 2003, λαμβάνοντας το 61% των ψήφων. Προηγουμένως είχε εκλεγεί το 1999, όταν κέρδισε εναντίον του Βλαντιμίρ Ζιρινόφσκι. Ξεκίνησε μια εκστρατεία κατά της ορκωμοσίας στην περιοχή του.

## Παραπομπές


## Εξωτερικοί σύνδεσμοι
* 
* (Ρωσικά) Επίσημη ιστοσελίδα 
* Russian region bans foul language (BBC News)
* Άρθρο της Washington Post για την σχέση του με την Γιελένα Μπατούρινα

Κατηγορία:Ρώσοι πολιτικοί
Παναγιώτης Πετρούτσος

Ο **Παναγιώτης Πετρούτσος** (1953-1977) ήταν Έλληνας αξιωματικός της Πολεμικής Αεροπορίας.

## Βιογραφία
Γεννήθηκε το 1953 στο χωριό Μέλισσα της Ηλείας. Ο πατέρας του ονομαζόταν Νικόλαος.

Εισήλθε στο Ανώτατο Στρατιωτικό Εκπαιδευτικό Ίδρυμα της Πολεμικής Αεροπορίας, τη Σχολή Ικάρων, τον Οκτώβριο του 1972 και αποφοίτησε περίπου τέσσερα χρόνια μετά, τον Ιούλιο του 1976, με το βαθμό του Ανθυποσμηναγού. 

Απεβίωσε στις 3 Οκτωβρίου του 1977 σε ηλικία μόλις 24 ετών, επί το καθήκον, εκτελώντας εκπαιδευτική αποστολή ως συγκυβερνήτης, όταν το αεροσκάφος F-4E Phantom II της 339 Μοίρας Διώξεως-Βομβαρδισμού (ΜΔ/Β) της 117 Πτέρυγας Μάχης (117 Π.Μ.), με κυβερνήτη το Σμηναγό Σταύρο Γιαννικάκη, κατέπεσε και συντρίβει στο Αιγαίο πέλαγος στη θαλάσσια περιοχή των Βορείων Σποράδων και συγκεκριμένα της νήσου της Σκύρου. Το τραγικό αυτό περιστατικό, με την θυσία των δύο αυτών ανδρών στον βωμό της προάσπισης της εθνικής ασφάλειας, συγκλόνισε και συγκίνησε την τότε κοινή γνώμη. Το Υπουργείο Εθνικής Άμυνας και η Πολεμική Αεροπορία, τίμησαν τους δύο πεσόντες ήρωες στρατιωτικούς. Προς τιμήν τους μάλιστα συνέταξαν το εγχειρίδιο κανόνων εμπλοκής «Γιαννικάκης - Πετρούτσος», το οποίο χρησιμοποιείται μέχρι σήμερα.

## Παραπομπές


## Πηγές
* Πανελλήνιος Σύλλογος Οικογενειών Πεσόντων Αεροπόρων (ΠΑ.Σ.ΟΙ.Π.Α.) - Παναγιώτης Ν. Πετρούτσος. Ιστοσ.: Pasoipa.org.gr.
* Ελληνική Πολεμική Αεροπορία - 339 Μοίρα Παντός Καιρού Ιστοσ.: Haf.gr.

Κατηγορία:Έλληνες αξιωματικοί της Πολεμικής Αεροπορίας
Εμρέ Ζαφέρ Μπάρνες

Ο **Εμρέ Ζαφέρ Μπάρνες** (γεννημένος ως **Γουίνστον Μπαρνς**) είναι Τούρκος αθλητής του στίβου.

Συμμετείχε με την Τζαμάικα μέχρι το 2015, ώσπου άλλαξε χώρα συμμετοχής και πήγε με την Τουρκία.

Στους Μεσογειακούς Αγώνες 2018, κατέκτησε το ασημένιο μετάλλιο στα 100 μέτρα.

Στο Ευρωπαϊκό Πρωτάθλημα Στίβου 2018 στο Βερολίνο ήταν 2ος στα 4x100 μέτρα σκυταλοδρομία.

## Παραπομπές


Κατηγορία:Τζαμαϊκανοί αθλητές του στίβου
Κατηγορία:Τούρκοι αθλητές του στίβου
Κατηγορία:Τούρκοι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Αθλητές του στίβου στους Ισλαμικούς Αγώνες Αλληλεγγύης 2017
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Ζεπ Μπλάτερ

Ο **Ζεπ Μπλάτερ** (*Sepp Blatter*, γεννήθηκε 10 Μαρτίου 1936) είναι Ελβετός πρώην πρόεδρος της FIFA (ΦΙΦΑ-Παγκόσμια Ομοσπονδία Ποδοσφαίρου). Ανέλαβε τη θέση του προέδρου στις 8 Ιουνίου 1998, όπου και παρέμεινε για 17 σχεδόν χρόνια, ως τις 8 Οκτωβρίου 2015. Προκάτοχός του ήταν ο Ζοάο Χαβελάνζε, με τον Βραζιλιάνο να μένει στο πόστο του για 24 συναπτά έτη. 

Επιχειρηματίας που εργάζονταν σε μεγάλη εταιρεία ρολογιών στη χώρα του, εισήχθη στα ανώτερα κλιμάκια της FIFA στη δεκαετία του 1970 έχοντας τη στήριξη του Χαβελάνζε φτάνοντας μέχρι τη θέση του γενικού γραμματέα. 

Λίγες μέρες μετά την απομάκρυνσή του από την προεδρία από της FIFA και υπό τη διεθνή κατακραυγή για θέματα όπως η σεξουαλική παρενόχληση γυναικών, ο Μπλάτερ συνελήφθη από την ελβετική αστυνομία σε πολυτελές ξενοδοχείο της Ζυρίχης όπου διέμενε, με την κατηγορία της εμπλοκής σε σκάνδαλο, στο οποίο αποδείχθηκε πως συμμετείχε και ο τότε πρόεδρος της UEFA (Ευρωπαϊκή Ομοσπονδία Ποδοσφαίρου) και πρώην ποδοσφαιριστής Μισέλ Πλατινί. Επιβλήθηκε και στους δύο δια βίου άρση του δικαιώματός τους να εμπλέκονται σε ποδοσφαιρικά θέματα ως παράγοντες. Τον Ιουλίου του 2022 η ελβετική δικαιοσύνη τον έκρινε αθώο  για τις ανωτέρω κατηγορίες.

Ήταν παντρεμένος με την Μπάρμπαρα Κέσερ το 1981-1991 και με την Γκρατσιέλλα Μπιάνκα το 2002-2004.

## Παραπομπές


Κατηγορία:Ελβετοί
Κατηγορία:Πρόεδροι της FIFA
Παναγιώτης Λεκκός

Ο **Παναγιώτης (Τάκης) Λεκός** γεννήθηκε στο Νέο Φάληρο το 1903 από γονείς με καταγωγή από την Τσακωνιά. Ήταν ποδοσφαιριστής του Πειραϊκού Συνδέσμου, του ΑΠΣ Πειραιώς και στη συνέχεια του Ολυμπιακού Πειραιώς στον οποίο αγωνίστηκε κυρίως σε φιλικά παιγνίδια μέχρι το 1930, μεταξύ των οποίων και στον πρώτο (φιλικό) αγώνα που έδωσε ο Ολυμπιακός με αντίπαλο τον Παναθηναϊκό (γήπεδο ΠΑΟ, 28/6/1925, τελικό αποτέλεσμα 3-3). Ήταν για πολλά χρόνια υπάλληλος της Εθνικής Τραπέζης. Πέθανε το 1992. Αδελφοί του ήταν ο ζωγράφος Θεόδωρος (Ρίκος) Λεκός και ο, μικρότερός του, επίσης ποδοσφαιριστής του Ολυμπιακού και της Εθνικής Ελλάδος, Μιχάλης (Λάλης) Λεκός.

## Πηγές
* Γιώργος Ζεβελάκης. «Γράμματα από το Μέτωπο του Ποδοσφαιριστή Μήτσου Βλαστού (29/10/1920 - 9/5/1921)». Περιοδικό Η Λέξη, Τεύχος 112, 1992, σελίδες 830-841.
* Εφημερίδα Αθλητική Ηχώ, 28/9/1989.
* Ηλίας Λέκκας. «71 χρόνια Ολυμπιακός». Εκδόσεις Γ. Χ. Αλεξανδρή, 1996.

Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Normalsegelapparat

Το ***Normalsegelapparat'' του Λίλιενταλ''' ([[γερμανικά]]: «συσκευή κανονικής αιώρησης») είναι [[ανεμόπτερο]] που σχεδίασε ο [[Ότο Λίλιενταλ]] στη Γερμανία στα τέλη του 19ου αιώνα. Είναι το 11ο ανεμόπτερο που κατασκεύασε ο Λίλιενταλ. Θεωρείται ως το πρώτο αεροπλάνο το οποίο παρήχθη σειριακά, με τα μοντέλα να κατασκευάζονται μεταξύ 1893 και 1896.

Έχει γίνει γνωστό πως πωλήθηκαν εννέα μοντέλα, και πως στους αγοραστές περιλαμβάνονται ο Ρώσος επιστήμονας [[Νικολάι Ζουκόφσκι]] και Αμερικανός επιχειρηματίας [[Ουίλιαμ Ράντολφ Χερστ]]. Τρία αυθεντικά ανεμόπτερα διατηρούνται σε μουσεία ([[Λονδίνο]], [[Μόσχα]] και [[Ουάσινγκτον]]), και τμήμα ενός στο [[Μόναχο]]. Ένα παρόμοιο ανεμόπτερο, το ***Sturmflügelapparat**'' («συσκευή πτερύγων καταιγίδας») διατηρείται στο [[Τεχνικό Μουσείο της Βιέννης]].

Συνήθως οι πτήσεις του Λίλιενταλ με αυτό το ανεμόπτερο κάλυπταν απόσταση 250 μέτρων, ξεκινώντας από την κορυφή ενός αναχώματος απογείωσης που ο ίδιος είχε κατασκευάσει, κοντά στο Βερολίνο. Ένα τοξωτό πλαίσιο ή "Prellbügel" χρησιμοποιούνταν για τη μείωση της επίδρασης σε περίπτωση συντριβής. Με το ανεμόπτερο αυτό, ο Λίλιενταλ πραγματοποίησε την τελευταία του πτήση στις 9 Αυγούστου 1896, στην οποία παρά λίγο να σκοτωθεί. Τραυματίστηκε σοβαρά και μία μέρα αργότερα πέθανε. Αργότερα το Normalsegelapparat εξελίχθηκε σε διπλάνο.

==Χαρακτηριστικά (τυπικά)==
[[Αρχείο:flying machine.jpg|thumb|Αμερικανικό δίπλωμα ευρεσιτεχνίας: ''Ιπτάμενη μηχανή'' του Λίλιενταλ]]

=== Γενικά χαρακτηριστικά ===

* **Πλήρωμα:** ένας
* **Μήκος:** 5,30 m
* **Άνοιγμα πτερύγων:** 6,70 m
* **Εμβαδόν πτερύγων:** 13,6 m<sup>2</sup>
* **Βάρος (κενό):** 20 kg

=== Επιδόσεις ===

* **Μέγιστη αναλογία αιώρησης:''' 5
Πηγή

## Παραπομπές


## Εξωτερικοί σύνδεσμοι

*Ιστοσελίδα του Μουσείου Λίλιενταλ

Κατηγορία:Αεροσκάφη
Δραγοψά Ιωαννίνων

Η **Δραγοψά** είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων.

## Γεωγραφικά - ιστορικά στοιχεία
Η Δραγοψά είναι κτισμένη στις νοτιοανατολικές απολήξεις των ορέων Κουρέντων και βόρεια από το όρος Τόμαρος. Το χωριό βρίσκεται 30 χλμ. ΝΔ. από την πόλη των Ιωαννίνων, 65 χλμ. Β.-ΒΑ. από την Ηγουμενίτσα και 14 χλμ. Β. από τον κόμβο Τύριας της Εγνατίας Οδού. Πιθανολογείται ότι η ονομασία του προέρχεται από τον σλάβο γαιοκτήτη που υπήρχε στο χωριό από την πρώτη κάθοδο των Σλάβων στην περιοχή της Ηπείρου μετά το 550. Το όνομα του χωριού αναφέρεται το 1319 σε χρυσόβoυλo του βυζαντινού αυτοκράτορα Ανδρόνικου Β’ Παλαιολόγοu σύμφωνα με το οποίο το χωριό προσαποδόθηκε στο γαμπρό του Πικέρνη Συργιάννη Παλαιολόγο. Στα τούρκικα στατιστικά κατάστιχα του 1895 αναφέρεται να ανήκει στον καζά Ιωαννίνων - ναχιγέ Κουρέντων με πληθυσμό 138 άνδρες και 120 γυναίκες. Αξιοθέατο του χωριού θεωρείται ο ναός του Αγίου Νικολάου που κτίστηκε το 1820 με αξιόλογες παλιές αγιογραφίες και επιγραφές. 
 
## Διοικητικά στοιχεία
Μετά την απελευθέρωση, το 1919 συστάθηκε κοινότητα Δραγοψάς με έδρα τον οικισμό. Σύμφωνα με το σχέδιο Καλλικράτης αποτελεί τη τοπική κοινότητα Δραγοψάς που ανήκει στη δημοτική ενότητα Δωδώνης του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 52 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Μουσταφά Λέσι

Ο **Μουσταφά Λέσι** (αλβανικά: *Mustafa Lleshi*) ήταν Αλβανός αντιφασίστας ήρωας του Β΄ Παγκοσμίου Πολέμου.

Η Οδός Μουσταφά Λέσι, οδός στα Τίρανα, πρωτεύουσα της Αλβανίας, έλαβε το όνομά της προς τιμήν του.

## Παραπομπές


Κατηγορία:Αλβανοί πρόσωπα του Β΄ Παγκοσμίου Πολέμου
Κατηγορία:Ήρωες της Αλβανίας
Κατηγορία:Αλβανοί αντιφασίστες